
	Parlamentul României 

Camera Deputaţilor


COMISIA PENTRU ADMINISTRAŢIE
PUBLICĂ,

          5 februarie 2003

AMENAJAREA TERITORIULUI  ŞI  ECHILIBRU


Nr.26/1075

ECOLOGIC 





                                                 

A V I Z

asupra proiectului de Lege privind modificarea şi completarea Legii nr.68/1992 pentru alegerea Camerei Deputaţilor şi Senatului 



Cu adresa nr.695 din 19 decembrie 2002, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării, cu proiectul de Lege privind modificarea şi completarea Legii nr.68/1992 pentru alegerea Camerei Deputaţilor şi Senatului.



In şedinţa din 5 februarie 2003, Comisia a examinat proiectul de lege sus-menţionat şi a hotărât, cu unanimitate de voturi, avizarea favorabilă a acestuia, cu amendamentele prezentate în anexă.




Prin obiectul de reglementare şi conţinutul său, proiectul de lege face parte din categoria legilor organice.

    PRESEDINTE,



SECRETAR,               


             IOAN OLTEAN     

KOVACS CSABA TIBERIU

Expert parlamentar: 

Stelian Androne

5 februarie 2003

AMENAJAREA TERITORIULUI  ŞI  ECHILIBRU

AMENDAMENTE 

la proiectul de Lege privind modificarea şi completarea Legii nr.68/1992 

pentru alegerea Camerei Deputaţilor şi Senatului

	Nr.

crt
	Text iniţial


	Amendament propus şi 

autorul acestuia
	Motivare 



	1.
	
Art.231. – (1) Autoritatea Electorală Permanentă este o instituţie administrativă autonomă, cu competenţă generală, care asigură, la nivel naţional, aplicarea unitară, în intervalul dintre două perioade electorale, a dispoziţiilor legale privitoare la organizarea şi desfăşurarea procesului electoral, urmăreşte şi sprijină dotarea cu logistica necesară acestuia, precum şi realizarea operaţiunilor specifice, în intervalul dintre două perioade electorale.


(2) In înţelesul prezentei legi, perioada electorală este intervalul de timp care începe la data aducerii la cunoştinţă publică a datei alegerilor şi se încheie odată cu comunicarea oficială a rezultatului scrutinului. Perioada electorală cuprinde campania electorală, desfăşurarea efectivă a votării, centralizarea voturilor, stabilirea rezultatului votării, atribuirea mandatelor şi publicarea rezultatului alegerilor în Monitorul Oficial al României.


(3) Autoritatea Electorală Permanentă este condusă de un preşedinte, cu rang de secretar de stat numit prin hotărâre comună a Senatului şi a Camerei Deputaţilor, dintre personalităţile cu pregătire şi experienţă în domeniile juridic sau administrativ.


(4) Preşedintele este ajutat de doi vicepreşedinţi, cu rang de subsecretari de stat, numiţi câte unul de preşedintele României şi de primul-ministru. 


(5) Preşedintele şi vicepreşedinţii nu pot fi membri ai vreunui partid sau formaţiune politică, sub sancţiunea eliberării din funcţie. 


(6) Mandatul preşedintelui şi vicepreşedinţilor Autorităţii Electorale Permanente este de 8 ani şi poate fi reînnoit.


(7) Preşedintele şi vicepreşedinţii pot fi revocaţi din funcţie, pentru motive temeinice, de către autorităţile care i-au numit.


(8) Cheltuielile curente şi de capital ale Autorităţii Electorale Permanente se asigură de la bugetul de stat. 
	
Art.231. – (1) Autoritatea Electorală Permanentă este o instituţie administrativă autonomă sub control parlamentar, cu competenţă generală, care asigură, la nivel naţional, aplicarea unitară, în intervalul dintre două perioade electorale, a dispoziţiilor legale privitoare la organizarea şi desfăşurarea procesului electoral, urmăreşte şi sprijină dotarea cu logistica necesară acestuia, precum şi realizarea operaţiunilor specifice, în intervalul dintre două perioade electorale.


(2) In înţelesul prezentei legi, perioada electorală este intervalul de timp care începe la data aducerii la cunoştinţă publică a datei alegerilor şi se încheie odată cu comunicarea oficială a rezultatului scrutinului. Perioada electorală cuprinde campania electorală, desfăşurarea efectivă a votării, centralizarea voturilor, stabilirea rezultatului votării, atribuirea mandatelor şi publicarea rezultatului alegerilor în Monitorul Oficial al României.


(3) Autoritatea Electorală Permanentă este condusă de un preşedinte, cu rang de secretar de stat ajutat de doi vicepreşedinţi cu rang de subsecretari de stat numiţi prin hotărâre comună a Senatului şi a Camerei Deputaţilor, dintre personalităţile cu pregătire şi experienţă în domeniile juridic sau administrativ.


(4) Preşedintele şi vicepreşedinţii nu pot fi membri ai vreunui partid sau formaţiune politică, sub sancţiunea eliberării din funcţie. 


(5) Mandatul preşedintelui şi vicepreşedinţilor Autorităţii Electorale Permanente este de 8 ani şi poate fi reînnoit.


(6) Preşedintele şi vicepreşedinţii pot fi revocaţi din funcţie, pentru motive temeinice, de către autoritatea care i-a numit.


(7) Cheltuielile curente şi de capital ale Autorităţii Electorale Permanente se asigură de la bugetul de stat. 

Autori: Ioan Oltean – Grupul parlamentar P.D. şi Kovacs Csaba Tiberiu – Grupul parlamentar U.D.M.R.


	Pentru corelarea textelor de lege şi instituirea unui control parlamentar asupra activităţii Autorităţii Electorale Permanente, instituţie administrativă autonomă de nivel naţional.

	2.
	
Art.232. – (3) Autoritatea Electorală Permanentă poate avea filiale de lucru, în fiecare din regiunile de dezvoltare. Infiinţarea filialelor de lucru, numărul de personal, atribuţiile şi raporturile acestora cu Autoritatea Electorală Permanentă se stabilesc prin regulamentul de organizare şi funcţionare a acesteia.


	
Alineatul 3 al articolului 232 va avea următorul cuprins:


Art.232. – (3) Autoritatea Electorală Permanentă poate avea filiale de lucru, la nivelul fiecărui judeţ. Infiinţarea filialelor de lucru, numărul de personal, atribuţiile şi raporturile acestora cu Autoritatea Electorală Permanentă se stabilesc prin regulamentul de organizare şi funcţionare a acesteia.

Autori: Kovacs Csaba Tiberiu – Grupul parlamentar U.D.M.R; Ioan Oltean – Grupul parlamentar P.D. şi Dobre Victor – Grupul parlamentar P.N.L..


	Regiunile de dezvoltare nu sunt unităţi administrativ-teritoriale şi nu au personalitate juridică.


    PRESEDINTE,










SECRETAR,               


             IOAN OLTEAN     








KOVACS CSABA TIBERIU

Expert parlamentar: 

Stelian Androne

